**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΚΑΤΟΠΙΝ ΔΙΑΠΡΑΓΜΑΤΕΥΣΗΣ ΧΩΡΙΣ ΔΗΜΟΣΙΕΥΣΗ ΠΡΟΚΗΡΥΞΗΣ ΝΕΩΝ ΔΡΟΜΟΛΟΓΙΩΝ ΜΕΤΑΦΟΡΑΣ ΜΑΘΗΤΩΝ ΤΗΣ Π.Ε. ΣΕΡΡΩΝ, ΠΡΟΚΕΙΜΕΝΟΥ ΝΑ ΕΞΥΠΗΡΕΤΗΘΟΥΝ ΟΙ ΑΝΑΓΚΕΣ ΜΕΤΑΦΟΡΑΣ ΜΑΘΗΤΩΝ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΧΩΡΙΚΗΣ ΑΡΜΟΔΙΟΤΗΤΑΣ Π.Ε. ΣΕΡΡΩΝ ΣΧΟΛΙΚΟΥ ΕΤΟΥΣ 2024-2025.**

**Η ΠΕΡΙΦΕΡΕΙΑΚΗ ΕΝΟΤΗΤΑ ΣΕΡΡΩΝ**

Έχοντας υπόψη:

1. Τις διατάξεις του Ν.3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοίκησης-Πρόγραμμα Καλλικράτης» (ΦΕΚ 87/τ.Α/7-6-2010), όπως τροποποιήθηκε και ισχύει.

2. Τις διατάξεις του Π.Δ.133/2010 «Οργανισμός της Περιφέρειας Κεντρικής Μακεδονίας» (ΦΕΚ 226/τ.Α/27-12-2010), όπως τροποποιήθηκε με την αριθμ. 81320+77909/1-12-2016 Απόφαση του Γενικού Γραμματέα Αποκεντρωμένης Διοίκησης Μακεδονίας Θράκης (ΦΕΚ 4302/τ.Β/30-12-2016).

3. Τις διατάξεις του Ν.3871/2010 «Δημοσιονομική Διαχείριση και Ευθύνη» (ΦΕΚ 141/τ.Α/17-8-2010).

4. Τις διατάξεις του Π.Δ.80/2016 «Ανάληψη υποχρεώσεων από της Διατάκτες» (ΦΕΚ 145/τ.Α/5-8-2016).

5. Το άρθρο 2 παρ. 9 του Ν.1566/1985 (ΦΕΚ 167/τ.Α/30-09-1985) «Δομή και λειτουργία της Πρωτοβάθμιας και δευτεροβάθμιας Εκπαίδευσης και άλλες διατάξεις».

6. Το άρθρο 2 παρ. 24 του Ν.2621/1998 «Ρύθμιση θεμάτων οργάνωσης και λειτουργίας των Τ.Ε.Ι. και άλλες διατάξεις» (ΦΕΚ 136/τ.Α/23-06-1998).

7. Το Ν.2446/1996 «Τροποποίηση του Ν.711/1977 (ΦΕΚ 284 Α΄) περί ειδικών τουριστικών λεωφορείων και άλλες διατάξεις» (ΦΕΚ 268/τ.Α/19-12-1996).

8. Το Ν.2963/2001 «Οργάνωση και λειτουργία των δημόσιων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις» (ΦΕΚ 268/τ.Α/23-11-2001).

9. Την αριθμ.οικ.17255(397)/9-1-2024 απόφαση περί Μεταβίβασης αρμοδιοτήτων της Περιφέρειας Κεντρικής Μακεδονίας καθώς και παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» (ΦΕΚ 148/τ.Β/11-1-2024).

10. Την αριθμ.50025/19-9-2018 ΚΥΑ «Μεταφορά μαθητών δημόσιων σχολείων από τις Περιφέρειες» (ΦΕΚ 4217/τ.Β/26-9-2018), όπως ισχύει.

11. Το Ν.4412/2016 (ΦΕΚ 147/Α/8-8-2016) «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε, συμπληρώθηκε και ισχύει.

12. Την αριθμ.274/7-3-2023 απόφαση της Οικονομικής Επιτροπής της Π.Κ.Μ. (ΑΔΑ: Ψ5ΕΦ7ΛΛ-ΩΒΟ) περί έγκρισης διενέργειας δυναμικού συστήματος αγορών για την ανάθεση υπηρεσιών μεταφοράς μαθητών χωρικής αρμοδιότητας Π.Ε. Σερρών και των όρων αυτού για τα σχολικά έτη 2023-2024, 2024-2025 και 2025-2026, συνολικού προϋπολογισμού 20.436.050,00 €, συμπεριλαμβανομένου Φ.Π.Α και δικαιωμάτων προαίρεσης.

13. Την αριθμ. 71389(1427)/10-03-2023 Διακήρυξη εφαρμογής Δυναμικού Συστήματος Αγορών (ΑΔΑΜ: 23PROC012305695, Α/Α ΕΣΗΔΗΣ: 185369) για την ανάθεση υπηρεσιών μεταφοράς μαθητών χωρικής αρμοδιότητας Π.Ε. Σερρών και των όρων αυτού για τα σχολικά έτη 2023-2024, 2024-2025 και 2025-2026.

14. Την αριθμ.551/16-05-2023 απόφαση της Οικονομικής Επιτροπής της Π.Κ.Μ. (ΑΔΑ: ΨΡ927ΛΛ-0ΑΞ), που αφορά την έγκριση των αιτήσεων συμμετοχής στα πλαίσια του Δ.Σ.Α..

15. Την αριθμ.552/16-05-2023 απόφαση της Οικονομικής Επιτροπής της Π.Κ.Μ. (ΑΔΑ: 6Ε0Ω7ΛΛ-9ΩΚ), που αφορά την έγκριση των όρων της 1ης πρόσκλησης.

16. Την αριθμ.345746(2599)/29-05-2023 1η Πρόσκληση υποβολής προσφορών (ΑΔΑΜ: 23PROC012767911).

17. Την αρίθμ.756/27-6-2023 απόφαση της Οικονομικής Επιτροπής της Π.Κ.Μ., που αφορά την έγκριση α) του 1ου σταδίου (ηλεκτρονική αποσφράγιση-έλεγχος υποφακέλων Δικαιολογητικών Συμμετοχής/Τεχνικής Προσφοράς) και β) του 2ου σταδίου (έλεγχος υποφακέλων Οικονομικής Προσφοράς) της 1ης Πρόσκλησης.

18. Την αρίθμ.1027/22-8-2023 απόφαση της Οικονομικής Επιτροπής της Π.Κ.Μ. (ΑΔΑ: ΡΟ7Ψ7ΛΛ-ΞΧΣ, ΑΔΑΜ: 23AWRD013518298), που αφορά την ανάδειξη οριστικών αναδόχων της 1ης Πρόσκλησης.

19. Την αριθμ. 26578(197)/12-1-2024 απόφαση πολυετούς ανάληψης υποχρέωσης του Τμήματος Προϋπολογισμού, Λογιστικής και Ταμειακής Διαχείρισης της Υποδ/νσης Οικονομικού-Ανθρ. Πόρων της Π.Ε. Σερρών, και α/α καταχώρησης 792 στο Βιβλίο Εγκρίσεων και Εντολών Πληρωμής της Υπηρεσίας μας (ΑΔΑ: ΨΝΜ17ΛΛ-00Λ).

20. Την αριθμ. 636/13-05-2024 απόφαση της Περιφερειακής Επιτροπής της Π.Κ.Μ. (ΑΔΑ: ΨΣΛ97ΛΛ-ΨΕΑ), που αφορά την έγκριση αίτησης συμμετοχής στα πλαίσια του Δ.Σ.Α.

21. Την αριθμ. 635/13-05-2024 απόφαση της Περιφερειακής Επιτροπής της Π.Κ.Μ. (ΑΔΑ: Ψ0ΡΟ7ΛΛ-21Ε), που αφορά την έγκριση των όρων της 2ης Πρόσκλησης.

22. Την αριθμ.340531(2602)/20-05-2024 2η Πρόσκλησης υποβολής προσφορών (ΑΔΑΜ: 24PROC014777040).

23. Την αρίθμ.818/18-6-2024 απόφαση της Περιφερειακής Επιτροπής της Π.Κ.Μ., που αφορά την έγκριση α) του 1ου σταδίου (ηλεκτρονική αποσφράγιση-έλεγχος υποφακέλων Δικαιολογητικών Συμμετοχής/Τεχνικής Προσφοράς) και β) του 2ου σταδίου (έλεγχος υποφακέλων Οικονομικής Προσφοράς) της 2ης Πρόσκλησης.

24. Την αρίθμ.963/16-7-2024 απόφαση της Περιφερειακής Επιτροπής της Π.Κ.Μ. (ΑΔΑ: 6ΓΔΠ7ΛΛ-ΡΤ0, ΑΔΑΜ: 24AWRD015297374), που αφορά την ανάδειξη οριστικών αναδόχων της 2ης Πρόσκλησης.

25. Τις διατάξεις του άρθρου 391 του Ν.4957/2022 (Α΄141), όπως τροποποιήθηκε με το άρθρο 119 του Ν.5134/2024 (Α΄ 146).

26. Το αριθμ.700426(3761)/9-10-2024 έγγραφο του Τμήματος Απασχόλησης και Υποστήριξης της Εκπαίδευσης της Δ/νσης Ανάπτυξης και Περιβάλλοντος Π.Ε. Σερρών (ΑΔΑΜ: 24REQ015561899).

27. Την αριθμ.1501/22-10-2024 απόφαση της Περιφερειακής Επιτροπής Π.Κ.Μ. (ΑΔΑ: 69ΑΠ7ΛΛ-Ψ5Κ) περί έγκρισης προσφυγής στη διαδικασία της διαπραγμάτευσης της περ. γ΄ της παρ. 2 του άρθρου 32 του Ν.4412/2016 (Α΄ 147), κατ’ εφαρμογή του άρθρου 391 του Ν.4957/2022 (Α΄141), όπως τροποποιήθηκε με το άρθρο 119 του Ν.5134/2024 (Α΄ 146), για την ανάθεση νέων δρομολόγιων μεταφοράς μαθητών χωρικής αρμοδιότητας Π.Ε. Σερρών για το σχολικό έτος 2024-2025.

**ΠΡΟΣΚΑΛΕΙ**

**τους ενδιαφερόμενους Οικονομικούς Φορείς, όπως συμμετέχουν στη διαδικασία της διαπραγμάτευσης με κριτήριο τη χαμηλότερη τιμή (μεγαλύτερο ποσοστό έκπτωσης επί τις %) υποβάλλοντας προσφορά για τα δρομολόγια Πρωτοβάθμιας και Δευτεροβάθμιας Εκπαίδευσης χωρικής αρμοδιότητας Π.Ε. Σερρών σχολικού έτους 2024-2025, που επισυνάπτονται στην παρούσα Πρόσκληση.**

**Προθεσμία παραλαβής προσφορών και διενέργεια διαγωνισμού**

Οι προσφορές θα υποβάλλονται σε σφραγισμένο φάκελο στο πρωτόκολλο της Υποδιεύθυνση Οικονομικού-Ανθρ. Πόρων Π.Ε. Σερρών, Ταχ. Δ/νση: Κ. Καραμανλή 36-Διοικητήριο, 2ος όροφος Γραφείο 214, Τ.Κ.: 62110 – Σέρρες από τους ενδιαφερόμενους **έως τις 05/11/2024 και ώρα 14:30**.

Η διαδικασία της διαπραγμάτευσης θα διενεργηθεί από την αρμόδια Επιτροπή στις **06/11/2024 και ώρα 09:00**.

Αν η συνεδρίαση της αρμόδιας Επιτροπής δεν καταστεί δυνατή την ημέρα του Διαγωνισμού για λόγους ανώτερης βίας (π.χ. απεργία, υπηρεσιακοί λόγοι, κλπ), αναβάλλεται για την ίδια ώρα την επόμενη εργάσιμη ημέρα. Στην περίπτωση αυτή, η Αναθέτουσα Αρχή ενημερώνει με κάθε πρόσφορο τρόπο (μήνυμα ηλεκτρονικού ταχυδρομείου, τηλεφωνικά κτλ) όλους τους Διαγωνιζόμενους για την αναβολή και την ημέρα και ώρα της νέας συνεδρίασης.

**Ο οριστικός ανάδοχος θα έχει την υποχρέωση για έκδοση ηλεκτρονικού τιμολογίου, σύμφωνα με τις διατάξεις της ΚΥΑ αρ. 52445 ΕΞ 2023/4-4-2023 (ΦΕΚ 2385/Β/12-4-2023).**

**Κωδικός αναθέτουσας αρχής: 1007.902.0001.**